alexandrainst/scandi-wiki huggingface dataset:
Bjørn Jens

Bjørn Jens Kristiansen (født 1. juli 1958 i Sandnessjøen) er en country-sanger fra Sandnessjøen. Han benytter Bjørn Jens som artistnavn.

Han vokste opp i Sandnessjøen på Helgeland. På 1970-tallet var han en habil målvakt i datidens 2. divisjon (fotball). Før han slo gjennom som musiker var han sjømann i utenriksfart, som mange av hans låter bærer preg av. Kristiansen har spilt i band siden 1976. Siden slutten av 1980-tallet har han livnært seg som trubadur.

Plateutgivelser 
Han debuterte med albumet Mackøl og måsegg i 1988. Siden den gang har Kristiansen gitt ut mange album. Tekstene strekker seg fra dype tekster om alkoholiker-barns problemer og det ensomme livet som sjømann, til lystigere viser om kvinnfolk, fest og god stemning.

I november 2008 ble Ukrutt utgitt på CD og historien(e) om Bjørn Jens kom i bokform. Gongstein forlag hadde allerede våren 2007 engasjert fotograf og forfatter Inge Ove Tysnes til å skrive historien. Boka har tittelen "her er bjørn jens". I juli 2008 feiret Bjørn Jens 50-årsdagen sin på sin egen "Storøya-festival".

Flere av Bjørn Jens' album er spilt inn i Nashville, USA, og han har også hatt et nært samarbeid med en rekke musikere i countrymiljøet. Han har hatt stor suksess med produsent Bob Babbit. Videre har han blant annet fått med seg den nå avdøde legenden Johnny Cash til å introdusere låten «Lille ville willy» på albumet 15 år med mackøl og måsegg.

Han ga i 1996 ut konsertalbumet Rastløs Blod hvor mange av hans mest kjente låter er samlet. Albumet De to første – Før det første fra 2004 er en samling med materiale fra tiden før Mackøl og måsegg-albumet fra 1988. Albumet inneholder blant annet "Godt i farta" og "Møt meg på Stokka".

Diskografi 
Mackøl og måsegg (Slager, 1988; Tylden, 1995).  Med bidrag fra Cato Sanden.
Midnattsol (Slager, 1989) med blant annet sangene Til helvete med kvinnfolk og Ny pappa. Blant musikerne i studio var Bugge Wesseltoft, Lasse Hafreager, John Stannard, Rune Haukum, Tore Wildauer, Cato Sanden og Gard Strøm.
Cappucino (Slager 1990; Nord-Norsk Plateselskap, 1994)
No må du skjærpe dæ gutt (Slager, 1991).  Innspilt i Nashville.
Flagga ut (Musikkpolitiet, 1991)
Fint ska det vær (Sonet, 1992)
Rett fra hjertet (CNR, 1994)
Rastløst blod (Tylden, 1996).  Live fra Rorbua i Tromsø.
Nattens dronning (Alsten plateproduksjon, 1997)
Til havet bynn' å breinn (Musikkpolitiet, 2000).  Produsert av Bob Babbitt og bidrag fra vokalisten Vern Gosdin.
Absålutj Bjørn Jens (Musikkpolitiet, 2000)
Kicking Up New Dust (Seven Sister, 2001).  Produsert i Nashville, bidrag fra Jimmy Staton.
Den siste villing (Seven Sister, 2003)
15 år med mackøl og måsegg (Seven Sister, 2003) samleplate.
De to første – Før det første (2004)
Lag whisky om til vann (Arco, 2005).  Innspilt i Nashville, og duett med Jack Berntsen.
Svartisen (2006).
Ukrutt (2008) produsert av Steve Turner.
Lille ville Willy (2010)
Usminka (2013)

Utmerkelser 
 Alstahaug kommunes kulturpris (2003)

Referanser 

Norske countrymusikere
Personer fra Alstahaug kommune
Fødsler i 1958
Fastland

Fastland er betegnelsen på alt land som ikke er øyer, holmer eller skjær, men er del av et større landmassiv. I Norge gjelder dette den delen av landet som tilhører Den skandinaviske halvøy.

Begrepet fastland kan også brukes i overført betydning om større øyer i forhold til mindre øyer. For eksempel kan en beboer på ei lita øy si at han skal til "fastlandet" når han skal til den mye større naboøya. Denne bruken av begrepet er imidlertid mindre vanlig.

Naturgeografi
Verdipapirregister

Et verdipapirregister er et foretak med tillatelse til å drive registrering av finansielle instrumenter, f.eks. aksjer og ihendehaverobligasjoner. Verdipapirsentralen (VPS) er Norges eneste verdipapirregister.

Se også 

Verdipapir

Eksterne lenker 

 Verdipapirregisterloven (Lovdata)
 Verdipapirregisteret (Store norske leksikon)

Liste over verdipapirregistere 

 Asia Pacific Central Securities Depository Group
 European Central Securities Depositories Association
 Australia
 Danmark 
 Estland
 Frankrike
 Hellas
 India 1
 India 2
 Island
 Italia
 Japan
 Makedonia
 Mongolia
 Norge – Verdipapirsentralen
 Portugal
 Polen
 Russland
 Slovenia
 Serbia
 Spania
 Sverige og Finland
 Sveits
 Tyskland
 Tyrkia
 Latvia
 Litauen
 Østerrike

Verdipapir
Grindhouse

Grindhouse er en film av Quentin Tarantino og Robert Rodriguez som kom våren 2007. Dette skulle være to forskjellige filmer, satt sammen til én, altså en "double feature", men etter skuffende salgstall, bestemte The Weinstein Company, studioet bak filmen, at de to delene skulle settes opp separert på kinoer i Europa. Senere ble den også delt i USA og England. Filmen kommer også delt på DVD.

Quentin Tarantino skrev og regisserte Death Proof, mens Robert Rodriguez står bak filmen Planet Terror.

Planet Terror Handlingsreferat 
I en landlig liten by i Texas bestemmer en danser Cherry Darling seg for å slutte med den lavt betalte jobben sin. Hun støter på den mystiske eks-kjæresten El Wray på "Bone Shack" en restaurant eid av J. T. Hague. I mellomtiden foretar en gruppe militære, ledet av den demente løytnant Muldoon, en viktig forretning med en forsker som kaller seg for Abby for å kjøpe et dødelig biokjemisk middel kjent som DC2 (kodenavn "Project Terror"). 

Men løytnant Muldoon oppdager at Abby også har en ekstra forsyning av stoffet tilgjengelig, og forsøker å ta ham som gissel. Abby slipper med vilje løs all gassen i luften. Denne gassen når snart over hele byen i Texas, og forvandler etter hvert veldig mange av innbyggere til deformerte blod-tørstige, menneske-spisende psykopater, som får kallenavnet "sickos" av de få overlevende menneskene. De infiserte innbyggerne mottar medisinsk behandling av den uhyggelige Dr. William Block og hans mishandlede, forsømte anestesiolog Dakota ved et sykehus i området. Men alle pasientene blir raskt til en gruppe rasende angripere.

Death Proof Handlingsreferat 
Tre venner - Arlene, Shanna og "Jungle" Julia - tilbringer en natt i Austin, Texas for moro skyld. Men de blir, uten å vite det, forfulgt av en mystisk person i en bil. Mannen (som går under kallenavnet "Stuntman Mike") forfølger de unge kvinnene med hans "dødssikre" bil, og dreper til slutt alle tre kvinnene. 

Fjorten måneder senere befinner "Stuntman Mike" seg nå i Tennessee og kjører en annen bil. Han angriper en annen gruppe unge kvinner - Lee, Abernathy, Kim og Zoë.

Death Proof-rolleliste 
Kurt Russell –  Stuntman Mike
Rosario Dawson – Abernathy
Vanessa Ferlito – Arlene
Jordan Ladd – Shanna
Rose McGowan – Pam
Sydney Tamiia Poitier – Jungle Julia
Tracie Thoms – Kim
Mary Elizabeth Winstead – Lee
Zoë Bell – Zoe
Eli Roth – Dov.
Monica Staggs – Lanna Franks
Michael Parks – Earl McGraw
Mikhail Sebastian – Doctor

Planet Terror-rolleliste
 Naveen Andrews som «Abby»
 Michael Biehn som «Sheriff Hague»
 Josh Brolin  som «Dr. William Block»
 Jeff Fahey som  «J.T.»
 Stacy «Fergie» Ferguson  som «Tammy»
 Carlos Gallardo  som «Deputy Carlos»
 Nicky Katt  som  «Joe»
 Rose McGowan  som «Cherry»
 Michael Parks  som «Earl McGraw»
 Freddy Rodriguez  som «Wray»
 Eli Roth  som «T.B.A.»

Referanser

Eksterne lenker
 Filmens offisielle hjemmeside
 

Filmer fra 2007
Skrekkfilmer fra USA
Actionthrillere fra USA
Antologifilmer
Exploitationfilmer
Zombiefilmer
Filmer regissert av Quentin Tarantino
Engelskspråklige filmer
4. divisjon fotball for menn (Nordmøre og Romsdal)

4. divisjon fotball for menn (Nordmøre og Romsdal) er en regionalliga i fotball under Nordmøre og Romsdal Fotballkrets. Siden 2011-sesongen har 4. divisjon vært det høyeste nivået i det regionale divisjonssystemet, og kretsens øverste divisjon før dette var 3. divisjon, avdeling 18.

I 2008 ble ligaen kalt AMFI-serien og i perioden 2005–07 BFH-serien. I 1999 og 2000 hadde ligaen avdelingsnummer 13.

Lagene (2022)

Sesonger

2023

2022

2021

2020

2019

2018

2017

2016

2015

2014

2013

2012

2011

2010

2009

2008

Vinnere 1999–2010
2010: . Rykket ikke opp etter å ha tapt kvalifisering mot .
2009: .  fikk spille kvalifisering, men tapte mot .
2008: . Rykket opp etter å ha vunnet kvalifisering mot .
2007: . Rykket ikke opp etter å ha tapt kvalifisering mot .
2006: . Rykket opp etter å ha vunnet kvalifisering mot .
2005: . Rykket opp etter å ha vunnet kvalifisering mot .
2004: . Rykket opp etter å ha vunnet kvalifisering mot .
2003: .
2002: .
2001: .
2000: . Rykket ikke opp etter å ha tapt kvalifisering.
1999: .

Eksterne lenker
 

Nordmøre og Romsdal
Fotball i Møre og Romsdal
Sportsarrangementer i Møre og Romsdal
Alti Farmandstredet

Alti Farmandstredet er et kjøpesenter sentralt i Tønsberg i Vestfold og Telemark. 

Alti Farmandstredet er med sine  og over 80 butikker og spisesteder, deriblant byens eneste vinmonopolutsalg, et av landets seks største kjøpesentre. Senteret omsatte for i alt 1,358 milliarder kroner i 2021. 

Senteret eies av Aurora Eiendom AS og forvaltes av Alti Forvaltning AS.

Historie

Kjøpesentret ble åpnet i juni 1971 under navnet Kremmerhuset og har siden gjennomgått to store utvidelser, den første i 1989 da et nytt senter forbundet til det gamle med en gangbro, fikk navnet Farmandstredet. Den andre utvidelsen skjedde i 2006, da et nybygg på  åpnet 19. oktober, tett knyttet sammen med det eksisterende kjøpesenteret. Nybygget ble bygd over den åpne plassen til tidligere Tønsberg rutebilstasjon og inneholder ny bussterminal, et kjøpesenter i to etasjer, en etasje med parkering og boliger i de to øverste etasjene. Den eldste delen, det tidligere Kremmerhuset, ble da omdøpt til Torvhallen.

Senterledere for Kremmerhuset var de første årene blant andre Erling Marthinsen. I det nye Farmandstredet var Terje Borsheim senterleder, men da Farmandstredet og Kremmerhuset fra 1. januar 1995 ble slått sammen til ett med Steen & Strøm som eiere, ble Bjørn Brekke Larsen, som hadde vært leder for Kremmerhuset fra 1991, senterleder for hele varehuset. Etter sammenslåingen med Kremmerhuset fungerte Bjørn Brekke Larsen som senterleder frem til 2002. Ronny Strømnes var Senterleder frem til 2007, etterfulgt av Pål Egeland og Elisabeth Lohk. 

Den opprinnelige delen av kjøpesenteret ligger ved Farmannstorvet der Aase Texmon Ryghs Bjørn Farmann-monument ble reist i 1971. Dette torget ble tidligere kalt Høytorvet, et sted der hester fikk vann og fôr. Tidlig på 1800-tallet drev Laurentius Falckenberg et gjestgiveri og hotell der senteret i dag ligger ved Farmannstorvet. Seinere drev blant annet kjøpmann Rolf Vik kolonialbutikk i dette kvartalet. Bak Kremmerhuset ligger i dag den vesle Carl E. Paulsens plass oppkalt etter billedhuggeren og Tønsberg-patrioten Carl E. Paulsen (1897–1973).

Steen & Strøm Farmandstredet hadde over 1 milliard kroner i omsetning for første gang i 2003. 

Farmandstredet er oppkalt etter vikingkongen og handelsmannen Bjørn Farmann som var sønn av Harald Hårfagre og holdt til på Sem kongsgård like utenfor byen fram til rundt år 930. Farmann betyr «handelsmann».

Eksterne lenker
 
 Alti Farmandstredet hjemmeside
 Om byggingen av Farmandstrendet på Veidekkes nettsider
 Alti Farmandstredet på Facebook
 Alti Farmandstredet på Instagram

Byggverk i Tønsberg
Næringsliv i Tønsberg
Etableringer i 1971
Kjøpesentre i Vestfold og Telemark
Ole Nordgaard

Ole Nordgaard (født 8. november 1862 i Grong, død 3. september 1931 i Trondheim) var en norsk konservator, marinbiolog og zoolog.

O. Nordgaard, som han vanligvis skrev seg, var student på Universitetet i 1884. Mest kjent er han for å ha vært bestyrer, først ved Bergens biologiske stasjon og senere (fra 1906), ved Trondhjems biologiske stasjon. Han var da samtidig konservator ved Trondhjems museum.  

Nordgaard var først og fremst havforsker, og bidrog til oppbyggingen av norsk havforskning ved århundreskiftet. Han gav ut en rekke artikler omkring biologi og zoologi i havet.

Nordgaard har også skrevet en biografi om Michael og Georg Ossian Sars, samt to bind om historien til bygda han vokste opp i, Stod i Nord-Trøndelag: Stod i fortid og nutid I og II.

Referanser

Eksterne lenker 
 
 
 Ole Nordgårds privatarkiv finnes ved NTNU Universitetsbiblioteket, Gunnerusbiblioteket

Marinbiologer
Norske zoologer
Norske sakprosaforfattere
Personer fra Grong kommune
Fødsler i 1862
Dødsfall i 1931
Ute av drift

Ute av drift er en norsk spillefilm av Knut Bohwim fra 1992.

Willien, alias Wesenlund, er statsråd for Arbeiderpartiet. Han skal egentlig være på kveldsmøte i Stortinget, men har andre planer, stevnemøte med sekretær Verde i Fremskrittspartiet. De tar inn på en suite på Grand Hotel. Forviklingene begynner når de oppdager et lik som sitter fast i vinduet.

I rollene finner vi bl.a. Arve Opsahl, Kari Simonsen, Kirsti Sparboe, Nils Vogt, Rolv Wesenlund.

Referanser

Kilder 
 filmweb.no om Ute av drift

Eksterne lenker 
 

Norske filmkomedier
Filmer fra 1992
Norske filmer fra 1990-årene
Filmer regissert av Knut Bohwim
Norskspråklige filmer
Ploughman’s lunch

Ploughman's lunch er en typisk engelsk rett som ofte serveres på puber, gjerne bare kalt «a ploughman's».

Det er et kaldt måltid bestående av et stykke ost (vanligvis cheddar, stilton eller en lokal ost), pickles (ofte piccalilli eller sylta løk), et rundstykke eller ei brødskive og smør. Den kommer ofte med en grønn salat, et halvt eple, stangselleri, paté, eggeskiver eller rødbeter. Sandwich med cheddar, pickles og salat kan ses omtalt som «ploughman's sandwich».

Betegnelsen ser ut til å ha kommet i bruk i seinere tid, og opphavet til navnet og retten er uklart. I filmen The Ploughman's Lunch fra 1983 hevder Ian McEwan (manus) og Richard Eyre (regi) at ploughman's lunch er et nyere fenomen, lansert som en tradisjonell rett, og bruker den som en metafor for hvordan et land omskriver sin egen historie slik at den tjener dagens behov – med særlig henvisning til britenes versjon av Falklandskrigen.

Eksterne lenker
 Oppskrift 
 Omtale av filmen The Ploughman's Lunch på www.screenonline

Britisk mat
Heggen (Harstad)

Heggen er en bydel i Harstad. 

St. Olavs gate passerer Heggen videregående skole og Harstad sykehus som begge ligger i bydelen.

Kilder

Heggen
Sonja Henies plass (Oslo)

Sonja Henies plass (3, 2-4) er en plass i Oslo. Plassen er oppkalt etter kunstløpersken Sonja Henie.

Med adressen Sonja Henies plass 2-4 finner vi Oslo Spektrum. Oslo Plaza ligger i nummer 3.

Plassen har innkjøring fra rundkjøringen i krysset Biskop Gunnerus' gate, Riksvei 162. Nord for plassen ligger Vaterlandsparken.

Litteratur

Eksterne lenker 
 
 

Plasser i Oslo
Vaterland
Henrik Scheele

Johan Henrik Scheele (født 5. februar 1952 i Oslo, død 18. februar 2019 i Nairobi) var en norsk skuespiller som huskes best som programleder i det satirepregede humorprogrammet Nikkerne som gikk på NRK i 1984 og 1985. 

Scheele ble født i Oslo. Han var utdannet ved Statens teaterhøyskole og var lenge ansatt på Nationaltheatret (1982–2003). I tillegg medvirket han i nærmere 30 norske filmer og TV-serier.

Scheele ble funnet død på et hotellrom i Nairobi i februar 2019. Dødsdatoen er satt til 18. februar 2019.

Filmografi

Spillefilmer 
 Mørke sjeler (2010) som politikommisonær
 Lies Inc. (2004), som Einem
 Evas øye (1999), som Karlsen
 Feldmannsaken (1987), som Theo Jerilowits
 Høyere enn himmelen (1993), som Ronald
 Sirup (1990), som Terje
 En håndfull tid (1989), som politibetjent
 Turnaround (1987), som Deputy Coleman
 Makaroni Blues (1986), som vinmonopoldirektøren
 Blackout (1986), som Werner
 Galskap! (1985), som NRK-teknikker
 Adjø solidaritet (1985), som nazi-taler
 Brennende blomster (1985), som Anton, læreren
 Noe helt annet (1985), som professor
 Hustruer - ti år etter (1985), som Jens, Kajas mann
 Carl Gustav, gjengen og parkeringsbandittene (1982), som Larris
 Douglas (1970), som Eddie Johnsen

TV-programmer 
 Hotel Cæsar (2000), som doktor Erik Schømer (Sesong fire, episode 32–35. Episode: 252–255)
 Amalies jul (1995), som Brannmann
 Vestavind (1994), som Alfred Ahlsen
 Mot i brøstet, som Fredrik (to episoder, «Uventet besøk» og «Vokt Dem for hunden», begge 1993.
 Fortuna (1993), miniserie for TV, som Konsul With
 Nikkerne (1984), som Programlederen
 Saken Ruth Vang (1981) (TV), som Per Høøk

Referanser

Eksterne lenker 
 
 Filmografi på filmfront.no

Norske skuespillere
Norske komikere
Dronning Mauds gate (Oslo)

Se pekerside for flere forekomster av Dronning Mauds gate.
Dronning Mauds gate (1-15, 10) er en gate i vestre del av Oslo sentrum. Gaten er kalt opp etter Dronning Maud.

Gaten går fra Rådhusplassen ved Olav Vs plass til Ruseløkkveien hvor Løkkeveien overtar. På den siden ligger også nr 15, selv om gaten er markert som Løkkeveien.

IBM Norge hadde adresse Dronning Mauds gate 10 inntil de flyttet ut til sitt bygg på Mastemyr utenfor Oslo.

Riksvei 162 går langs Dronning Mauds gate 1-3 før denne fortsetter ned i Festningstunnelen og går over til å bli E18.

Litteratur

Eksterne lenker
 

Veier i Oslo
Vika
Veier i Oslo sentrum
Veier i Oslo oppkalt etter kvinner
Jean Bernard Léon Foucault

Jean Bernard Léon Foucault (18. september 1819 – 11. februar 1868) var en fransk fysiker som utviklet et meget presist forsøk for å bestemme  lysets hastighet. Han er kanskje mest kjent for sitt eksperimentelle bevis for Jordens rotasjon om sin egen akse, Foucaults pendel. En utgave av denne pendelen henger i dag på Fysisk institutt ved Universitetet i Oslo en annen i Realfagsbygget ved NTNU. Han ga også navn til von Bohnenbergers gyroskop.

Han ble begravet på Cimetière de Montmartre i Paris.

Priser og utmerkelser (utvalg) 
 1855 – Copleymedaljen

Referanser 

Franske fysikere
Medlemmer av Det franske vitenskapsakademiet
Medlemmer av Royal Society
Mottakere av Copleymedaljen
Personer fra Paris
Handley Page Halifax

Handley Page Halifax var et britisk fire-motors tungt bombefly som ble benyttet av blant annet Royal Air Force under den andre verdenskrig. Flyet fløy første gang 25. oktober 1939, og var i tjeneste under hele krigen. Det siste flyvåpenet som brukte Halifax var det pakistanske, som pensjonerte sine fly i 1961.

Flyet ble også benyttet av Royal Canadian Air Force, Royal Australian Air Force, Royal New Zealand Air Force og av flyvåpenet i en rekke andre land.

Det finnes i dag kun tre nogenlunde komplette Halifax på muséer rundt omkring i verden. To av disse ble hentet ut som relativt velbevarte vrak fra lokaliteter i Norge. Et av disse var med på angrepet mot slagskipet «Tirpitz» og måtte nødlande på innsjøen Hoklingen. Dette flyet ble hentet ut i 1973 og er utstilt på Royal Air Force Museum London. Et annet fly ble hevet fra Mjøsa og fraktet til Canada i 1995. Et fly landet i fjorden ved Malvik, og 4 overlevde av 6 i flymannskapet. Flyet ble funnet av studenter fra Norges teknisk-naturvitenskapelige universitet i 2014.

Etter 10 år med restaurering, sto NA337 ferdig på RCAF Memorial Museum i Canada. Halifax har stor betydning sett med norske øyne. Flere norske flygere og flymannskap fløy Halifax bombere under krigen. Flyet ble også nyttet av 138 og 161 skvadronene som stod for en rekke slipp av agenter og utstyr i Norge. Dette var operasjoner til støtte for MILORG og av SOE og SIS.

Spesifikasjoner

Referanser

Eksterne lenker 
 Handley Page Halifax

Bombefly
Fly fra andre verdenskrig
Firemotors propelldrevne luftfartøy
Handley Page-luftfartøy
Østbanehallen

Østbanehallen er vognhallen til Østbanestasjonen i Oslo. Siden har navnet blitt tatt i bruk av kjøpesenteret som ble opprettet i hallen etter at Oslo S tok over jernbanefunksjonene. Den er på 8000 kvadratmeter.

Historie og utvikling
Bygningen til Østbanestasjonen ble reist etter tegninger av arkitektene Heinrich E. Schirmer og Wilhelm von Hanno. Stasjonsbygningen i rød tegl står fremdeles, innebygget i Sentralstasjonen, men uten tårnet og den første toghallen.

Etter at Østfoldbanen ble åpnet, måtte stasjonen utvides. Toghallen ble bygget større og luftigere, og mot havnen og Jernbanetorget ble det reist to nye fløyer i pusset tegl, tegnet av arkitekt og stadskonduktør Georg Andreas Bull, som tidligere hadde tegnet Vestbanestasjonen. Bygningen har rikt fasadeutstyr i nyrenessanse. Den utvidede Østbanestasjonen sto ferdig i 1882. 

Mesteparten av bygningene er fremdeles i behold, men toghallen ble etter åpningen av Oslo S brukt som et butikksenter. Fra 2012 er bygget brukt som hotell underlagt Nordic Choice Hotels. Totalt er det (pr april 2012) 170 hotellrom, 113 i den gamle delen av bygningen og 57 i et nyoppført bygg. Dette er satt opp på toppen av butikklokalene som ligger mellom hallen og den eldste bygningen på Oslo S.

Referanser

Eksterne lenker
 Ostbanehallen.no  - Østbanehallens historie
 Osloby.no (Aftenposten) - Historiske Osloby: Siste stopp på Østbanen (04.02.2015)
 Offisiell side for hotellet
 Dabladet.no - Østbanehallen åpner: Satser på en million spisegjester i år (04.02.2015)

Bane NOR-eiendommer
Kjøpesentre i Oslo
Jernbanebyggverk i Oslo
Jernbanetorget, Oslo
Bjørvika
Hoteller i Oslo
Bygninger tegnet av Georg Andreas Bull
Wilhelm von Hanno
Heinrich Ernst Schirmer
Byggverk fullført i 1854
Oslos samferdselshistorie
Trafikanten

Trafikanten (Oslo og Akershus trafikkservice AS) var en servicebedrift som markedsførte kollektivtrafikken i Oslo, Akershus og omegn. Selskapet ble stiftet i 1986, og var frem til 2012 eid av flere selskaper, hvorav Ruter eide omtrent  og NSB ¼. I januar 2012 ble Trafikanten kjøpt opp av Ruter. Selskapet har om lag 100 ansatte. I 2014 fusjonerte selskapene Ruter og Trafikanten. Tjenestene ble videreført under navnet Ruter. 

Trafikanten gav ruteopplysning og reiseinformasjon for buss, trikk, tog, båt og T-bane i Akershus, Oslo og også ellers på det sentrale østlandsområdet. I tillegg solgte Trafikanten alle Ruters kort og billetter.

Trafikantens nettsted inneholdt reiseplanlegger, kart, rutetider, nyheter og andre opplysninger. Trafikanten utviklet og driftet også sanntidsinformasjonssystemet i Oslo og Akershus som fortløpende implementeres på holdeplasser i regionen, og på internett. 

Trafikanten drev også et servicesenter på Jernbanetorget, Aker Brygge og Oslo lufthavn, Gardermoen.

Lyset på tårnet er delt inn i fem horisontale seksjoner bestående av fire røde neonrør, atskilt med ett blått. Seksjonene representerer de fem hverdagene, slik at på en mandag vil kun den nederste seksjonen lyse, mens på en fredag vil hele tårnet være opplyst.

Historie
25. september 1986 ble selskapet Oslo og Akershus trafikkservice AS stiftet. Selskapet valgte allerede da merkevarenavnet Trafikanten for sin virksomhet. I 1988 åpnet Trafikantens servicesenter på Jernbanetorget, og i 1992 tok selskapet initiativ til etablering av den landsdekkende ruteopplysningstjenesten 177. Trafikantens servicepunkt på Oslo lufthavn, Gardermoen ble åpnet i 1998, mens servicepunktet på Aker Brygge ble åpnet i 2009.

Eierskap
Ruter (46,92 %)
Norges Statsbaner (NSB) (24,95 %)
Rederienes Landsforening (8,45 %)
NOR-WAY Bussekspress (8,45 %)
NHO Transport (8,45 %)
Scandinavian Airlines System (SAS) og Widerøes Flyveselskap (2,78 %)

Referanser

Eksterne lenker
 Trafikanten

Ruter
Kollektivtransport i Oslo
Kollektivtransport i Viken
Etableringer i 1986
Jernbanetorget, Oslo